पीके स्वाल की बातों में कितनी सच्चाई है ये जानने के लिए हमने रोहिणी सेक्टर-35 जाने का मन बनाया. रिठाला मेट्रो स्टेशन से करीब सात किमी हम चले. बीच में न तो कोई बड़ा अस्पताल आया और न ही कोई स्कूल. रोहिणी के सेक्टर-35 में 600 फ्लैट्स हैं, लेकिन रहते केवल 15 परिवार ही हैं. यहीं हमें ब्रिजेंद्र सिंह मिले. पति-पत्नी और तीन बच्चों के साथ वो आवंटित होने वाले अपने फ्लैट को देखने आए हैं, लेकिन जब फ्लैट देखा तो मायूसी छिपा न सके.